Βαρβάρα της Βυρτεμβέργης

Η Βαρβάρα της Βυρτεμβέργης, γερμ.: Barbara von Württemberg (4 Δεκεμβρίου 1593 — 18 Μαΐου 1627) από τον Οίκο της Βυρτεμβέργης έγινε μαργραβίνα της ιστορικής γερμανικής επικράτειας του Μπάντεν-Ντούρλαχ. Ήταν κόρη του Φρειδερίκου Α' δούκα της Βυρτεμβέργης και της Σίβυλλας του Άνχαλτ. Γεννήθηκε δούκισσα της Βυρτεμβέργης, και έγινε μαργραβίνα όταν παντρεύτηκε τον Φρειδερίκο Ε' μάργραβο του Μπάντεν-Ντούρλαχ το 1616. Απεικονίζεται ως η Αγία Βαρβάρα σε ένα μεταθανάτιο μικροσκοπικό πορτρέτο.  

 Βιογραφία 
Σε ηλικία 23 ετών παντρεύτηκε τον 22χρονο Φρειδερίκο Ε΄ μάργραβο του Μπάντεν-Ντούρλαχ, τον μεγαλύτερο γιο του Γεωργίου Φρειδερίκου μαργράβου του Μπάντεν-Ντούρλαχ. Ο γάμος έγινε στις 21 Δεκεμβρίου 1616 στη Στουτγάρδη. Στη Bαρβάρα παραχωρήθηκε η κυριότητα του Έτινγκεν.  Οι νεόνυμφοι εγκαταστάθηκαν στο Κάστρο Kάρλσμπουργκ στο Ντούρλαχ. Κατά τη διάρκεια του Τριακονταετούς Πολέμου, ο πεθερός της παραιτήθηκε από τον θρόνο υπέρ του Φρειδερίκου Ε΄ τον Απρίλιο του 1622. Στα τέλη του 1622 το ζευγάρι κατέφυγε με τα πέντε παιδιά του στην Αυλή του αδελφού τής Bαρβάρας, Ιωάννη Φρειδερίκου δούκα της Βυρτεμβέργης, στη Στουτγάρδη. Ο Φρειδερίκος Ε΄ κατάφερε να ελευθερώσει τα εδάφη του τον επόμενο χρόνο, αλλά ήδη το 1624 τα στρατεύματα της Καθολικής Ένωσης εισέβαλαν ξανά στη χώρα, και κατέλαβαν το Πφόρτσχαϊμ.  Η οικογένεια αναγκάστηκε να εγκαταλείψει για άλλη μια φορά το μαργραβάτο. 

 Το τέλος 
Η Βαρβάρα απεβίωσε στη Στουτγάρδη στις 8 Μαΐου 1627, σε ηλικία 33 ετών. Στην τελετή της κηδείας της, εκτελέστηκαν οι Θρηνωδίες που συνέθεσε ο αυλικός οργανίστας Eυσέβιος Βάιτ.  Τάφηκε στην εκκλησία του κάστρου του Pφόρτσχαϊμ, όπου υπάρχει ένας επιτάφιο επίγραμμα στη Βαρβάρα της Βυρτεμβέργης χαραγμένο στο δάπεδο της χορωδίας. 
μικρογραφία| Νεκρολόγια της Barbara, Margravine of Baden-Durlach (π. 8 Μαΐου 1627)

 Το πορτρέτο της 
Στο μικροσκοπικό πορτρέτο, η Βαρβάρα, μαργραβίνα του Μπάντεν-Ντούρλαχ, απεικονίζεται ως η προστάτιδα της Αγίας Βαρβάρα, εμφανίζοντας τα χαρακτηριστικά της.   Το 1909 ο ιστορικός τέχνης Eρνστ Λέμπερτ πρότεινε, ότι ζωγράφος ήταν μία καλλιτέχνης της Νυρεμβέργης που ονομαζόταν Mαρία Άισσλερ.  Ωστόσο το 1917, ο Χανς Ροτ υποστήριξε ότι ο Λέμπερτ είχε διαβάσει λάθος την υπογραφή, "JEDF 1653". 

 Οικογένεια 
Η Bαρβάρα ήταν η πρώτη από τις πέντε συζύγους του Φρειδερίκου Ε΄.  Γέννησε δύο από τους τρεις γιους του, συμπεριλαμβανομένου του Φρειδερίκου ΣΤ΄, τού διαδόχου του.  Ο άλλος γιος τους, ο Κάρολος Μάγκνους, πολέμησε για τη Σουηδία στον Τριακονταετή Πόλεμο, καθώς και στον πόλεμο της Δανίας και της Πολωνίας, και προαπεβίωσε τού πατέρα του κατά έναν χρόνο.  Τα παιδιά της Βαρβάρας και του Φρειδερίκου Ε΄ ήταν:

 Φρειδερίκος ΣΤ' (16 Νοεμβρίου 1617 - 31 Ιανουαρίου 1677), αυτοκρατορικός διοικητής και μάργραβος του Μπάντεν-Ντούρλαχ (1617-1677).
 Σίβυλλα (4 Νοεμβρίου 1618 - 7 Ιουλίου 1623), απεβ. 5 ετών.
 Κάρολος Μάγκνους (27 Μαρτίου 1621 - 29 Νοεμβρίου 1658).
 Bαρβάρα (6 Ιουνίου 1622 - 13 Σεπτεμβρίου 1639), απεβ. 17 ετών.
 Ιωάννα (5 Δεκεμβρίου 1623  - 2 Ιανουαρίου 1661), παντρεύτηκε πρώτα στις 26 Σεπτεμβρίου 1640 τον Σουηδό ανώτατο διοικητή Γιόχαν Μπανέρ (3 Ιουλίου 1596 - 20 Μαΐου 1641), και μετά το 1648 τον Ερρίκο κόμη του Τουρν & Φαλσάσινα (απεβ. 19 Αυγούστου 1656.
 Φρειδερίκη (6 Απριλίου 1625 - 16 Ιουνίου 1645), απεβ. 20 ετών.
 Χριστίνα (25 Δεκεμβρίου 1626 - 11 Ιουλίου 1627), απεβ. 1 έτους.

Πρόγονοι

 Παραπομπές 

Εξωτερικοί σύνδεσμοι